เปิดตัว
โดย...แบงก์กลิ้ง
21 ม.ค. 2559

โดย...แบงก์กลิ้ง
เปิดตัวได้ปังมากสำหรับบัตรเครดิตร่วม ”กสิกรไทย–คิง เพาเวอร์”  ที่ผู้บริหารระดับบิ๊กเนมของ 2 องค์กรอย่าง คุณปั้น "บัณฑูร ล่ำซำ" ประธานกรรมการ ธนาคารกสิกรไทย และ "วิชัย ศรีวัฒนประภา" ประธานกรรมการ กลุ่มบริษัท คิง เพาเวอร์ มาเปิดตัวบัตรเองซะด้วย
งานนี้คุณปั้นยังสวมบทบาทเป็นพี่เลี้ยงควงพี่เปิ้ล "ขัตติยา อินทรวิชัย" กรรมการผู้จัดการธนาคารคนใหม่เอี่ยมอ่อง ที่เพิ่งรับตำแหน่งเมื่อวันที่ 1 ม.ค.นี้ ออกงานอย่างเป็นทางการครั้งแรก งานบ่ายวานนี้จึงเต็มไปด้วยรอยยิ้ม ดำเนินไปด้วยความเรียบหรู ดูน่าประทับใจ
ในงานมีทั้งดนตรีบรรเลง นางแบบ อีเกิร์ลเดินแคตวอล์ก พรีเซนต์บัตรเครดิตร่วมได้เริ่ดหรูโอ่อ่า สมฐานะบัตรเครดิตสำหรับนักท่องเที่ยวขาช็อป
งานดี ดนตรีไพเราะ เสียอย่างเดียวคือไมค์ไม่ดัง ทำเอา 2 บิ๊กหงุดหงิดเล็กน้อย
จบข่าว